Ibn Hajar al-Asqaloniy. Ibn Hajar al-Asqaloniy yoki "Ibn Hajar" (, toʻliq ismi: "Shihobuddin Abulfazl Ahmad ibn Nuruddin Ali ibn Muhammad ibn Hajar al-Asqaloniy al-Kinoniy"). Hijriy 1372 yil –yil 18-fevralda tavallud topgan. Hadis ilmining olimi, fiqh, tafsir ulamosi hisoblanadi. U hadis, tarix, tarjimai hol, tafsir sheʼr va Shofeʼiy fiqhiga oid 150 ga yaqin asar muallifi boʻlib, ulardan eng mashxuri “"Sahih al-Buxoriy"” sharxi berilgan “"Fath al-Boriy"” nomli asaridir. Yoshlik yillari. U 1372-yilda Qohiradagi shofe'iy olimi va shoir Nur ad-Din Alining oilasida tug'ilgan. Uning ota-onasi asli Ashkelondan bo'lib, Iskandariyadan ko'chib kelishgan ( ""). Ibn Hajarning ota-onasi go‘daklik vaqtida vafot etishgan. U va uning singlisi Sitt ar-Rakb otasining birinchi xotini va akasi Zaki ad-Din al-Xarrubiyning qaramog‘ida qolishadi. Ibn Hajar 5 yoshidan Qur’on ilmiga o‘qishga kirishgan. 7 yoshida Maryam surasini bir kunda o‘rganib atrofidagi olimlarni lol qoldiradi, 9 yoshida Qur’onni to‘liq hifz qiladi. U Ibn al-Hojibning "fiqh" asoslariga oid asarining qisqartirilgan sharxi matnlarini yod olishni boshlaydi. Ilm yo'li. U 12 yoshida al-Xarrubiy bilan Makkaga jo'nab ketadi, u yerda katta olimlar qatorida Ramazon oyida o'qiladigan "tarovih" namozini o'qiydi .1386-yilda uning vasiysi vafot etgach, Ibn Hajarning Misrdagi ta’limi muhaddis Shams ad-Din ibn al-Qatton zimmasiga yuklanadi va uni Sirojuddin al -Bulqiniyning(vaf. 1404) fiqh kurslariga o‘qishga kiradi. Shofi’iy "fiqhidan" al- Mulaqqin (vaf. 1402), hadisdan Zayniddin al-Iroqiy (vaf. 1404) kabi islomning katta ulamolaridan dars oladi. Shundan so’ng Shamsud-Din al-Qalqashandiy (vafoti 1402)dan ilm olish uchun Damashq va Quddusga boradi. U yerda Badriddin al-Balisiy (vaf. 1401) va Fotima binti al-Manja at-Tanuxiya (vaf. 1401) bilan ilm halqalarida ilm oladi. Makka, Madina va Yamanga safar qilgandan keyin Misrga qaytib keladi. Suyutiy: «U zot yod olishda Zahabiy darajasiga yetish niyatida "zamzam" suvini ichgan va bu ishni uddalagan, hatto undan ham oshib ketgan» deganlar. Shaxsiy hayoti. Ibn Hajar 1397-yil 25 yoshida Olimi ulamo, as-Saxaviydan dars bergan katta olim Abdurahim al-Iroqiydan ijoza oladi, keyinchalik uning qizi Unus Xotun bilan turmush quradi. Lavozimlari. Ibn Hajar bir necha bor Misrda bosh qozi ( "qozi" ) lavozimiga tayinlangan. Vafoti. Ibn Hajar 852-yil zulhijjaning 8 kuni (1449 yil 2 fevral) "xuftondan" keyin 79 yoshida vafot etadi. Uning Qohiradagi dafn marosimida 50 000 ga yaqin odam, jumladan Sulton Sayfud-Din Jaqmaq (milodiy 1373–1453) va Qohira xalifasi Al-Mustakfiy II ham qatnashishadi. Faoliyati. Ibn Hajar hadis, hadis terminologiyasi, biografik baho, tarix, tafsir, sheʼriyat va Shofeʼiy fiqhiga oid150 ga yaqin asarlar yozgan.